ભાજપના રાષ્ટ્રીય પ્રમુખ અમિત શાહ હાલ ગુજરાતના પાંચ દિવસની મુલાકાતે છે. ગુજરાતમાં વિધાનસભાની ચૂંટણીની તડામાર તૈયારીઓ ચાલી રહી છે અને આ માટે જ અમિત શાહે મંગળવારથી ઘરે ઘરે જઇને ભાજપનો પ્રચાર શરૂ કર્યો છે. અમિત શાહે આજે અમદાવાદના નારણપુરામાંથી ગુજરાત ગૌરવ મહા સંપર્ક અભિયાનની શરૂઆત કરી હતી. જેમાં આવનારા દિવસોમાં ભાજપના અન્ય નેતાઓ પણ જોડાશે. અને આ મહા સંપર્ક અભિયાન દ્વારા ઘરે ઘરે જઇ ભાજપ લોકો સાથે સંપર્ક બનાવશે અને ભાજપની વિવિધ નીતિઓથી લોકોને જાણકાર કરશે.